CELEX: 62019TN0291
Language: lt
Date: 2019-05-03 00:00:00
Title: Byla T-291/19: 2019 m. gegužės 3 d. pareikštas ieškinys byloje Pšonka/Taryba

2019 7 22   
            
            
               LT
            
            
               Europos Sąjungos oficialusis leidinys
            
            
               C 246/29
            
         
      2019 m. gegužės 3 d. pareikštas ieškinys byloje Pšonka/Taryba
      (Byla T-291/19)
      (2019/C 246/31)
      Proceso kalba: čekų
      
         Šalys
      
      
         Ieškovas: Viktor Pavlovič Pšonka (Kijevas, Ukraina), atstovaujamas advokato M. Mleziva
      
         Atsakovė: Europos Sąjungos Taryba
      
         Reikalavimai
      
      Ieškovas Bendrojo Teismo prašo:
      
                  —
               
               
                  panaikinti 2019 m. kovo 4 d. Tarybos sprendimą (BUSP) 2019/354, kuriuo iš dalies keičiamas Sprendimas 2014/119/BUSP dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje, ir 2019 m. kovo 4 d. Tarybos įgyvendinimo reglamentą (ES) 2019/352, kuriuo įgyvendinamas Reglamentas (ES) Nr. 208/2014 dėl ribojamųjų priemonių, taikytinų tam tikriems asmenims, subjektams ir įstaigoms atsižvelgiant į padėtį Ukrainoje tiek, kiek tas sprendimas ir reglamentas su juo susiję, ir
               
            
                  —
               
               
                  nurodyti Europos Sąjungos Tarybai padengti savo ir ieškovo patirtas išlaidas.
               
            
         Ieškinio pagrindai ir pagrindiniai argumentai
      
      Grįsdamas ieškinį ieškovas remiasi trimis pagrindais.
      
                  1.
               
               
                  Pirmasis ieškinio pagrindas grindžiamas teisės į gerą administravimą pažeidimu.
                  Grįsdamas ieškinį ieškovas, be kita ko, teigia, kad Europos Sąjungos Taryba, priimdama ginčijamą sprendimą, neveikė rūpestingai ir atidžiai, kaip to reikalaujama, nes iki to sprendimo priėmimo neišnagrinėjo nei ieškovo pateiktų argumentų, nei jam palankių įrodymų; ji iš esmės rėmėsi tik Ukrainos generalinės prokuratūros parengta trumpa santrauka ir neprašė jokios papildomos informacijos apie tyrimo eigą Ukrainoje.
               
            
                  2.
               
               
                  Antrasis ieškinio pagrindas grindžiamas ieškovo teisės į nuosavybę pažeidimu.
                  Šiuo klausimu ieškovas teigia, kad ribojamosios priemonės, kurių prieš jį buvo imtasi, yra neproporcingos, viršija tai, kas būtina, ir pažeidžia ieškovo teisės į nuosavybę apsaugos garantijas pagal tarptautinę teisę.
               
            
                  3.
               
               
                  Trečiasis ieškinio pagrindas grindžiamas ieškovo pagrindinių teisių, kurias užtikrina Žmogaus teisių ir pagrindinių laisvių konvencija, pažeidimu.
                  Šiuo klausimu ieškovas teigia, kad priimant ribojamąsias priemones buvo pažeista jo teisė į teisingą bylos nagrinėjimą, nekaltumo prezumpcija, taip pat teisė į privačios nuosavybės apsaugą.